 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. jūnijā Nr. 391**

(protokols Nr. 11, 33. p.)

**Par projekta “Vides pieejamības pasākumu īstenošana Madonas novada sociālā dienesta ēkā Blaumaņa iela 3, Madonā” izmaksu apstiprināšanu un aizņēmuma ņemšanu**

Pamatojoties uz Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīciju "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmo kārtu "Valsts un pašvaldību ēku vides pieejamības nodrošināšanas pasākumi" ir apstiprināts projekta iesniegums “Vides pieejamības pasākumu īstenošana Madonas novada sociālā dienesta ēkā Blaumaņa iela 3, Madonā”.

Madonas novada pašvaldības iepirkumu komisijā veikts iepirkums MNP2024/5\_ESAF; nosaukums: “Būvniecības dokumentācijas izstrāde, būvdarbi un autoruzraudzība vides pieejamības nodrošināšanai Blaumaņa ielā 3, Madonā, Madonas novadā” un piešķirtas iepirkuma līguma slēgšanas tiesības par kopējo līgumcenu 160 000,00 EUR (viens simts sešdesmit tūkstoši euro, 00 centi) bez pievienotās vērtības nodokļa. Līguma summa ar pievienotās vērtības nodokli 193 600,00 EUR (viens simts deviņdesmit trīs tūkstoši seši simti euro, 00 centi). Plānotās būvuzraudzības izmaksas 5 000,00 EUR (pieci tūkstoši euro, 00 centi). Projekta kopējās izmaksas ir 198 600,00 EUR (viens simts deviņdesmit astoņi tūkstoši seši simti euro, 00 centi).

Projekta aktivitātēm ir pieejams avanss 46 467,60 EUR (četrdesmit seši tūkstoši četri simti sešdesmit septiņi euro, 60 centi) apmērā. Lai īstenotu projektu Nr. 3.1.2.1.i.0/1/23/I/CFLA/022 “Vides pieejamības pasākumu īstenošana Madonas novada sociālā dienesta ēkā Blaumaņa iela 3, Madonā”, nepieciešams finansējums 152 132,40 EUR (viens simts piecdesmit divi tūkstoši viens simts trīsdesmit divi euro, 40 centi), ņemot aizņēmumu Valsts kasē.

Noklausījusies sniegto informāciju, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt projekta Nr. 3.1.2.1.i.0/1/23/I/CFLA/022 “Vides pieejamības pasākumu īstenošana Madonas novada sociālā dienesta ēkā Blaumaņa iela 3, Madonā” kopējās izmaksas 198 600,00 EUR (viens simts deviņdesmit astoņi tūkstoši seši simti euro, 00 centi) apmērā.
2. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu 152 132,40 EUR (viens simts piecdesmit divi tūkstoši viens simts trīsdesmit divi euro, 40 centi) apmērā projekta “Vides pieejamības pasākumu īstenošana Madonas novada sociālā dienesta ēkā Blaumaņa iela 3, Madonā” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2024. un 2025. gadā. Aizņēmuma atmaksu garantēt ar pašvaldības budžetu.

Domes priekšsēdētājs A. Lungevičs

*Galeja 29360277*